
COR-2017-03545-00-01-AMRC-TRA
	ELŐADÓI MÓDOSÍTÓ INDÍTVÁNY – 66. cikk (1) bekezdés


	1/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány az 1. és 2. módosító indítványhoz kapcsolódik.

1. pont 


	BORBOLY Csaba



	Véleménytervezet 
	Módosítás 

	felhívja a figyelmet arra, hogy a biodiverzitás, a Natura 2000 hálózat és a fajok védelme közös európai ügy, amely minden tagállamot és régiót egyaránt érint, és folytatandónak látja az eddigi gyakorlatot, amely szerint a célok elérése érdekében a tagállamok és a régiók, valamint a helyi közösségek koordinált, harmonizált módon tesznek lépéseket a közös előnyök és a szolidaritás elvének megfelelően; 
	felhívja a figyelmet arra, hogy a biodiverzitás, a Natura 2000 hálózat és a fajok védelme közös európai ügy, amely minden tagállamot, régiót és helyi önkormányzatot egyaránt érint, és ezért nagyon fontosnak tartja, hogy folytassák és továbbfejlesszék az eddigi gyakorlatot, amely szerint a célok elérése érdekében a tagállamok és a régiók, valamint a helyi közösségek koordinált módon tesznek lépéseket a közös előnyök, illetve a szolidaritás és a szubszidiaritás elvének megfelelően;



	Indokolás

	Mindkét módosító indítvány elfogadása.


	Am. 1R





	ELŐADÓI MÓDOSÍTÓ INDÍTVÁNY – 66. cikk (1) bekezdés


	3/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 3. és a 4. módosító indítványhoz kapcsolódik.

2. pont 


A következőképpen módosítandó: 
	BORBOLY Csaba 



	Véleménytervezet 
	Módosítás 

	megerősíti azt a korábbi véleményében is vállalt álláspontját, amelyet a Natura 2000 szabályozás és a környezetvédelmi politika kiértékelése során fogalmazott meg, a Parlamenttel és az Európai Gazdasági és Szociális Bizottság álláspontjával is egybehangzó módon, hogy nincs szükség a környezetvédelmi célok és az irányelvek módosítására, ugyanakkor a végrehajtásra kell helyezni a hangsúlyt a továbbiakban; 
	megerősíti azt a korábbi véleményében is vállalt álláspontját, amelyet a természetvédelmi irányelvek célravezetőségi vizsgálata során fogalmazott meg, a Parlamenttel is egybehangzó módon, hogy nincs szükség a természetvédelmi irányelvek módosítására, ugyanakkor a végrehajtásra kell helyezni a hangsúlyt a továbbiakban. Emellett elkötelezi magát aziránt, hogy hozzájárul a természetről, emberekről és a gazdaságról szóló cselekvési tervhez, méghozzá olyan megfelelő törekvésekkel, amelyek az érintett európai, nemzeti, regionális és helyi szintű intézkedésekben is elősegítik a konfliktust okozó fajokkal való együttélést; 



	Indokolás

	Pontosan kell utalni a korábbi RB-s munkákra és a természetről, emberekről és a gazdaságról szóló cselekvési tervvel kapcsolatos jövőbeli kötelezettségvállalásra, utalva egyúttal valamennyi területi szint szükségleteire is.


	Am. 3R





	ELŐADÓI MÓDOSÍTÓ INDÍTVÁNY – 66. cikk (1) bekezdés


	
7/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 7. módosító indítványhoz kapcsolódik.

3. pont 


Új pont illesztendő a szövegbe: 
	BORBOLY Csaba 



	Véleménytervezet 
	Módosítás 

	
	megjegyzi, hogy az emberek és a „konfliktust okozó fajok” együttélésével kapcsolatos problémák jelentős része abból adódhat, hogy az emberi tevékenység nagy nyomást gyakorol számos faj természetes élőhelyére, illetve hogy az emberek gyakran nem megfelelően viselkednek az ilyen állatokkal szemben. Idetartozik például az, hogy védett területeken az élővilágot jelentősen megzavaró tevékenységeket végeznek, vagy az állatokat odavonzzák a lakott területek közelébe: vagy szándékosan, turisztikai, illetve vadászati céllal, vagy pedig a például a nagyragadozókat vonzó, nem megfelelő hulladékkezeléssel. Ezért hangsúlyozza, hogy holisztikus megközelítésmódot kell elfogadni a biodiverzitással kapcsolatban és helyi szinten kell megoldásokat találni a konkrét problémákra, amihez pedig szorosabb együttműködésre van szükség a különböző kormányzati szintek és minden érintett között;



	Indokolás

	A javasolt új pont beépítése a szövegbe, de más, proaktívabb és inkluzívabb megfogalmazást használva.


	Am. 7R





	ELŐADÓI MÓDOSÍTÓ INDÍTVÁNY – 66. cikk (1) bekezdés


	13/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 13. és a 14. módosító indítványhoz kapcsolódik.

8. pont 



	BORBOLY Csaba 



	Véleménytervezet 
	Módosítás 

	úgy ítéli meg, hogy a biodiverzitás és az irányelvek alkalmazása során multidiszciplináris, holisztikus kutatási alapokat kell biztosítani, ahol a társadalomtudományok, beleértve a jog- és gazdaságtudományt is, a természettudományos specifikus ismeretekkel egyenértékű, azokat megfelelően kiegészítő feladatokat tölthetnek be; 
	úgy ítéli meg, hogy a biodiverzitás és az irányelvek alkalmazása során multidiszciplináris, holisztikus kutatási alapokat kell biztosítani, ahol a társadalomtudományok, beleértve a jog- és gazdaságtudományt is, a természettudományos specifikus ismeretekkel egyenértékű feladatokat tölthetnek be; 



	Indokolás 

	Az együttélés fogalmát nem lehet csupán a természettudományok oldaláról megközelíteni, hiszen a helyi közösségek nem tartoznak a természettudományok kutatási körébe. Ez a szemléletmód nagyon is elfogadott a tudományos körökben.


	Am. 13R

	17/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 17. és a 18. módosító indítványhoz kapcsolódik.

11. pont 



	BORBOLY Csaba 



	Véleménytervezet 
	Módosítás 

	aggodalmát fejezi ki, hogy több tagállamban is megfigyelhető a helyi közösségek ellenállása a konfliktust okozó fajok elterjedésével és újbóli megjelenésével kapcsolatosan, mivel az adott esetben nem szerencsés, fáziskésében levő vagy nem megfelelően kommunikált szakpolitikai és menedzsmentválaszok a környezetvédelmi politika elutasításával járhatnak, valamint a helyzet, különösen a nagyragadozók által érintett számos régióban, az illegális vadászat, a mérgezések, és csapdaállítások elterjedéséhez vezethet, ami teljességgel elutasítandó, azonban nem kezelhető pusztán a tiltás és a büntetés eszközeivel; 
	aggodalmát fejezi ki, hogy több tagállamban is megfigyelhető a helyi közösségek ellenállása a konfliktust okozó fajok jelenlétével, elterjedésével és újbóli megjelenésével kapcsolatosan, mivel a konfliktusokat nem megfelelően kezelő megoldások, valamint az adott esetben meggondolatlan, fáziskésében levő vagy nem megfelelően kommunikált szakpolitikai és menedzsmentválaszok a környezetvédelmi politika elutasításával járnak, valamint a helyzet, különösen a nagyragadozók által érintett számos régióban, az illegális vadászat, a mérgezések, és csapdaállítások elterjedéséhez vezethet, ami teljességgel elutasítandó, azonban nem kezelhető pusztán a tiltás és a büntetés eszközeivel; 



	Indokolás

	A 17. és 18. módosító indítvány összevonása.


	Am. 17R





	ELŐADÓI MÓDOSÍTÓ INDÍTVÁNY – 66. cikk (1) bekezdés


	19/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 19. módosító indítványhoz kapcsolódik.

12. pont 


	BORBOLY Csaba




	Véleménytervezet 
	Módosítás 

	megállapítja, hogy számos tagállamban léteznek kiváló helyi és regionális példák a konfliktust okozó fajokkal való együttélésre vonatkozóan, beleértve a nagyragadozókat is, éppen ezért az ezekre alapozó, helyi és regionális tervezés szükségességét kell hangsúlyozni; 
	megállapítja, hogy számos tagállamban léteznek kiváló helyi és regionális gyakorlatok a konfliktust okozó fajokkal való együttélésre vonatkozóan, beleértve a nagyragadozókat is, éppen ezért az ezekre alapozó, helyi és regionális tervezés szükségességét kell hangsúlyozni. Hangsúlyozza, hogy az ilyen helyi, regionális vagy országos szintű állami vagy magánkezdeményezések mellett a LIFE projektek is szolgálhatnak megfelelő gyakorlatokkal, amennyiben az adott projekt lezárultát követően is megtartják és folytatják őket; 



	Indokolás

	Az egyéb idevonatkozó és jelentős törekvések mellett fontos utalni a LIFE program jelentőségére és a biológiai sokféleség megőrzése terén bevált, megfelelő gyakorlatokra.


	Am. 19R





	ELŐADÓI MÓDOSÍTÓ INDÍTVÁNY – 66. cikk (1) bekezdés


	20/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 20. módosító indítványhoz kapcsolódik.

13. pont 



	BORBOLY Csaba 



	Véleménytervezet 
	Módosítás 

	reményét fejezi ki, hogy a következő többéves pénzügyi keret tervezésekor a Horizont 2020 folytatása csakúgy, mint az esb alapok utódai kiemelten kezelik majd közös európai értékünket, a védett fajokkal kapcsolatos feladatokat, és azon belül is a nagyragadozókra vonatkozó hatékony, eredményes és a közösségek érdekeit is figyelembe vevő beruházásokat és fejlesztéseket; 
	reményét fejezi ki, hogy a következő többéves pénzügyi keret tervezésekor a Horizont 2020 folytatása csakúgy, mint az esb alapok utódai megfelelően kezelik majd a védett fajokkal, közös európai értékünkkel kapcsolatos feladatokat, és azon belül is a nagyragadozókra és a konfliktust okozó fajokra vonatkozó hatékony, eredményes és a közösségek érdekeit is figyelembe vevő beruházásokat és fejlesztéseket; 



	Indokolás

	Ez a megfogalmazás jobban megfelel a vélemény általános mondanivalójának.



	Am. 20R




	ELŐADÓI MÓDOSÍTÓ INDÍTVÁNY – 66. cikk (1) bekezdés


	22/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 22. módosító indítványhoz kapcsolódik.

20. pont 



	BORBOLY Csaba 



	Véleménytervezet 
	Módosítás 

	úgy ítéli meg, hogy különös tekintettel a nagyragadozókra, amelyek viselkedésük, fizikai tulajdonságaik és ösztöneik miatt jelentős kárt képesek tenni az emberi egészségben, akár életveszélyes sérüléseket is okozva, valamint nagymértékben veszélyeztetik a haszonállatok épségét és állatjólétét is, nem elegendő az eddigi megközelítés, hanem a kutatás-fejlesztés és a kísérleti projektek esetében is a figyelmet a károk és veszélyek kockázatának kezelésére és csökkentésének lehetőségeire kell összpontosítani; 
	úgy ítéli meg, hogy különös tekintettel a nagyragadozókra, amelyek viselkedésük, fizikai és ökológiai jellemzőik és ösztöneik miatt jelentős kárt képesek tenni az emberi egészségben, akár életveszélyes sérüléseket is okozva, valamint nagymértékben veszélyeztetik a haszonállatok épségét és állatjólétét is, nem elegendő az eddigi megközelítés, hanem a kutatás-fejlesztés és a kísérleti projektek esetében is a figyelmet a károk és veszélyek felmérésére, nyomon követésére és csökkentésének lehetőségeire kell összpontosítani; 



	Indokolás

	Az EU támogatja az állatjólétet, de nem ismeri be, hogy a haszonállatokat meg kell védeni a nagyragadozóktól, ahol azok jelen vannak. Ugyanez igaz az emberekre is: ahelyett, hogy kellemetlen fejlesztések helykijelölésének ellenzésével vádolnánk őket, meg kell őket védeni.


	Am. 22R

	23/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 23. módosító indítványhoz kapcsolódik.

22. pont 


	BORBOLY Csaba 



	Véleménytervezet 
	Módosítás 

	értelmezése szerint a nagyragadozó – védettségi szintjének megfelelően – védettséget kell hogy élvezzen lakott területen kívül, függetlenül attól, hogy a Natura 2000 irányelv hatálya alá eső élőhelyvédelmi területen belül vagy azon kívül tartózkodik, ugyanakkor a lakott területen nemcsak esetlegesen, hanem rendszeresen megjelenő nagyragadozók esetében olyan viselkedési mintáról van szó, amely egyrészt veszélyt jelent az emberi életre, különösen a gyermekekre, az idősekre, valamint a mozgásukban korlátozottakra, másrészt egyáltalán nem nevezhető természetesnek az adott faj szempontjából sem, és ezekben az esetekben egyrészt minden szükséges lépést meg kell tenni az veszélyes helyzetek kialakulási kockázatának csökkentése érdekében, másrészt pedig az adott egyedeket megfelelően és ellenőrizhető módon kell áttelepíteni, vagy egyéb szükséges lépéseket megtenni; 
	értelmezése szerint a nagyragadozó – védettségi szintjének megfelelően – védettséget kell hogy élvezzen lakott területen kívül, függetlenül attól, hogy a Natura 2000 hálózat hatálya alá eső élőhelyvédelmi területen belül vagy azon kívül tartózkodik, ugyanakkor a lakott területen nemcsak esetlegesen, hanem rendszeresen megjelenő nagyragadozók esetében olyan viselkedési mintáról van szó, amely egyrészt veszélyt jelent az emberi életre, különösen a gyermekekre, az idősekre, valamint a mozgásukban korlátozottakra, másrészt egyáltalán nem nevezhető természetesnek az adott faj konfliktust okozó egyede szempontjából sem, és ezekben az esetekben egyrészt minden szükséges lépést meg kell tenni az veszélyes helyzetek kialakulási kockázatának csökkentése érdekében, másrészt pedig az adott problémás egyedeket megfelelően és ellenőrizhető módon kell áttelepíteni, vagy egyéb szükséges lépéseket megtenni; 



	Indokolás

	Megfelelő fogalmazás annak hangsúlyozására, hogy nem védett fajok vadászatáról van szó, hanem arról, hogy a városokba és falvakba betévedő egyedeket mindenképpen el kell onnan távolítani. Számos mód van ennek a problémának a kezelésére, nem csak az állatok eltávolítása vagy elpusztítása.


	Am. 23R

	25/R MÓDOSÍTÓ INDÍTVÁNY
A konfliktust okozó fajokkal való együttélés elősegítése az uniós természetvédelmi irányelvek keretén belül 

ENVE-VI/025 

Ez az előadói módosító indítvány a 25. módosító indítványhoz kapcsolódik.

31. pont 



	BORBOLY Csaba 



	Véleménytervezet 
	Módosítás 

	javasolja, hogy mivel a nagyragadozók élőhelyei eredendően igen nagy kiterjedésűek, viszont az európai táj felosztottsága, sajátos mintázata és szeldeltsége miatt a szükséges terület csak úgy bejárható az egyedek és csoportjaik számára, ha azok a kultúrtájat vagy egyéb, adott esetben lakott területet érintve is haladnak, ezekre az útvonalakra kiemelt tekintettel legyenek a szállítási, különösen a közúti és a vasúti infrastruktúra fejlesztése és modernizálása során; 
	javasolja, hogy a szállítási, különösen a közúti és a vasúti infrastruktúra fejlesztése és modernizálása során szenteljenek kiemelt figyelmet az élőhelyek közötti összeköttetéseknek és a nagyragadozók által használt útvonalaknak. Mivel az európai táj felosztottsága és sajátos mintázata miatt az élőhelyek egyre elaprózódottabbak, a nagyragadozók – egyedül vagy akár csoportosan is – gyakran kénytelenek kultúrtájon vagy lakott területen áthaladni, amikor élőhelyük különböző részei között mozognak. A földhasználat tervezése, illetve a védett és az azokkal szomszédos területek kialakítása és kezelése során kiemelt figyelmet kell szentelni ennek a szempontnak; 



	Indokolás

	A módosító indítvány beépítése a szövegbe.


	Am. 25R

